
Z A P I S N I K

s 34. sjednice Vijeća Gradske četvrti Sesvete, održane 20. ožujka 2024 ., s početkom u 18.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Nives Curić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović

Nazočni radno:
Borko Samec - glavni i odgovorni urednik portala Sesvete Danas
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednica Vijeća Ines Sosa Meštrović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 18 članova Vijeća. Dalje navodi da je članovima Vijeća e-poštom poslan zapisnik s 33. sjednice Vijeća. Upitala je imaju li primjedbi na zapisnik.

Primjedbi na zapisnik nije bio te je isti usvojen jednoglasno s 18 glasova  „za“.
Izvješće o glasanju za zapisnik s 33. sjednice Vijeća, priloženo je uz ovaj Zapisnik i njegov je sastavni dio.

Predsjednica je u pozivu na sjednicu predložila dnevni red, kako slijedi:

DNEVNI RED:

1. Prijedlog zaključka o razrješenju i imenovanju člana i zapovjednice Stožera civilne zaštite Gradske četvrti Sesvete
2. Prijedlog zaključka o imenovanju predsjednice Vijeća za prevenciju Gradske četvrti Sesvete
3. Prijedlog zaključka o izmjenama i dopunama Poslovnika o radu Vijeća Gradske četvrti Sesvete
4. Prijedlog zaključka o predlaganju kandidata za suce porotnike Općinskog suda u Novom Zagrebu
5. Prijedlog zaključka o davanju suglasnosti za sklapanje ugovora o financiranju uređenja građevinskog zemljišta za izgradnju pristupne prometnice s oborinskom odvodnjom i javnom rasvjetom te ugovora o uređenju građevinskog zemljišta za izgradnju javnog kanala, vodoopskrbnog cjevovoda, elektroničke komunikacijske infrastrukture (EKI) i NT plinovoda pristupne prometnice, na k.č.br. 959/1 k.o. Sesvete i dijelovima k.č.br. 2516/2 i 964/5, k.o. Sesvete (Spojna cesta od Ulice Vladimira Vidrića do Ulice fra Filipa Grabovca) - AZIMUT PROJEKT d.o.o. – davanje mišljenja
6. Prijedlog zaključka o Izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Zagreb – davanje mišljenja
7. Prijedlog zaključka o izdavanju rješenja za postavljanje pokretne naprave luna parka na površinu javne namiene u Sesvetama, Ulica Otona lvekovića ( pored srednje škole ), na k.č.br. 850/1 k.o. Sesvete – davanje mišljenja
8. Prijedlog zaključka o suglasnosti s raspolaganjem dijela k.č.br. 1312 k.o. Sesvete koji približno odgovara dijelu zk.č.br. 3612 k.o. Sesvete – davanje mišljenja
9. Prijedlog zaključka o Nacrtu prijedloga Odluke o stavljanju izvan snage Urbanističkog plana uređenja groblja Moravče
10. Prijedlog zaključka o proširenju djelatnosti u poslovnom prostoru Ljudevita Posavskog 27D, Novi Jelkovec, u Sesvetama – davanje mišljenja
11. Razno

Nadalje predsjednica predlaže, uz obrazloženje s obzirom da nije pristiglo mišljenje nadležnog Vijeća Mjesnog odbora Gajišće, da se iz dnevnog reda izbaci točka 5. Prijedlog zaključka o davanju suglasnosti za sklapanje ugovora o financiranju uređenja građevinskog zemljišta za izgradnju pristupne prometnice s oborinskom odvodnjom i javnom rasvjetom te ugovora o uređenju građevinskog zemljišta za izgradnju javnog kanala, vodoopskrbnog cjevovoda, elektroničke komunikacijske infrastrukture (EKI) i NT plinovoda pristupne prometnice, na k.č.br. 959/1 k.o. Sesvete i dijelovima k.č.br. 2516/2 i 964/5, k.o. Sesvete (Spojna cesta od Ulice Vladimira Vidrića do Ulice fra Filipa Grabovca) - AZIMUT PROJEKT d.o.o. – davanje mišljenja.
Članovi Vijeća su glasovali te je Vijeće Gradske četvrti Sesvete jednoglasno s 18 glasova „za“ prihvatilo izbacivanje predmetne točke iz  dnevnog reda. 
Izvješće o glasanju za izbacivanje predmetne točke iz dnevnog reda s 34. sjednice Vijeća, priloženo je uz ovaj Zapisnik i njegov je sastavni dio.
Predsjednica poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća glasovali su te je Vijeće Gradske četvrti Sesvete jednoglasno s 18 glasova „za“ izglasalo dnevni red.
Izvješće o glasanju za dnevni red priloženo je uz ovaj Zapisnik i njegov je sastavni dio.


DNEVNI RED:

1. Prijedlog zaključka o razrješenju i imenovanju člana i zapovjednice Stožera civilne zaštite Gradske četvrti Sesvete
2. Prijedlog zaključka o imenovanju predsjednice Vijeća za prevenciju Gradske četvrti Sesvete
3. Prijedlog zaključka o izmjenama i dopunama Poslovnika o radu Vijeća Gradske četvrti Sesvete
4. Prijedlog zaključka o predlaganju kandidata za suce porotnike Općinskog suda u Novom Zagrebu
5. Prijedlog zaključka o Izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Zagreb – davanje mišljenja
6. Prijedlog zaključka o izdavanju rješenja za postavljanje pokretne naprave luna parka na površinu javne namiene u Sesvetama, Ulica Otona lvekovića ( pored srednje škole ), na k.č.br. 850/1 k.o. Sesvete – davanje mišljenja
7. Prijedlog zaključka o suglasnosti s raspolaganjem dijela k.č.br. 1312 k.o. Sesvete koji približno odgovara dijelu zk.č.br. 3612 k.o. Sesvete – davanje mišljenja
8. Prijedlog zaključka o Nacrtu prijedloga Odluke o stavljanju izvan snage Urbanističkog plana uređenja groblja Moravče
9. Prijedlog zaključka o proširenju djelatnosti u poslovnom prostoru Ljudevita Posavskog 27D, Novi Jelkovec, u Sesvetama – davanje mišljenja
10. Razno

	/ Prelazi se na rad po dnevnom redu /
	
Ad 1) Prijedlog zaključka o razrješenju i imenovanju člana i zapovjednice Stožera civilne zaštite Gradske četvrti Sesvete
	
	Predsjednica obrazlaže prijedlog. Potom otvora raspravu.
	Daljnje rasprave nije bilo, članovi Vijeća su glasovali te je Vijeće jednoglasno s 18 glasova „za“ donijelo
Zaključak
o razrješenju i imenovanju člana i zapovjednice Stožera civilne zaštite Gradske četvrti Sesvete

/ Zaključak se prilaže zapisniku sjednice/

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.
	 
Ad 2) Prijedlog zaključka o imenovanju predsjednice Vijeća za prevenciju Gradske četvrti Sesvete

	Predsjednica obrazlaže prijedlog. Potom otvora raspravu.
	U raspravi sudjeluju Nives Curić, Zorica Gregurić, Stjepan Kezerić, Ivana Vladimira Petric i Ines Sosa Meštrović. 
	Nakon rasprave, članovi Vijeća su glasovali te je Vijeće jednoglasno s 18 glasova „za“ donijelo:

Zaključak
o imenovanju predsjednice Vijeća za prevenciju Gradske četvrti Sesvete  

/Zaključak se prilaže zapisniku sjednice/

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog zaključka o izmjenama i dopunama Poslovnika o radu Vijeća Gradske četvrti Sesvete

	Predsjednica  poziva predlagatelja gospođu Zoricu Gregurić da obrazloži prijedlog. 
	Zorica Gregurić predlaže dopunu članka 69. stavka 2. iza „imena govornika“ dodaje se „i sadržaj njihova govora ili dijela govora kada to zatraži bilo koji vijećnik“, nadalje predlaže izmjenu članka 69. stavka 5.  umjesto „Sjednicu Vijeća može tonski snimati gradski ured nadležan za poslove mjesne samouprave“ u „Sjednicu Vijeća tonski snima gradski ured nadležan za poslove mjesne samouprave“ te da se svi izvornici zapisnika i tonskih snimka čuvaju trajno u sjedištu Gradske četvrti Sesvete. 
	Predsjednica je otvorila raspravu.
	U raspravi sudjeluju Stipe Jurić, Željko Grbavac, Zorica Gregurić, Nives Curić, Ivana Vladimira Petric.
	Nakon rasprave zaključeno je da se tonski zapisi čuvaju najmanje 10 godina u sjedištu Gradske četvrti Sesvete jer tehnološki nije moguće digitalne snimke ponekad sačuvati duži niz godina. 
	Članovi Vijeća su glasovali te s 13 glasa „za“, 4 glasa protiv i 1 suzdržana glasa donesen:

Zaključak
o izmjenama i dopunama Poslovnika o radu Vijeća Gradske četvrti Sesvete. 

/ Zaključak se prilaže zapisniku sjednice/

Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka o predlaganju kandidata za suce porotnike Općinskog suda u Novom Zagrebu

	Predsjednica obrazlaže da nije pristigao niti jedan prijedlog te se predmetna točka prebacuje za narednu sjednicu.  

/ Željko Blažinović dolazi na sjednicu u 18,26/

Ad 5) Prijedlog zaključka o Izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Zagreb – davanje mišljenja

Predsjednica obrazlaže prijedlog. Potom otvora raspravu.
U raspravi sudjeluju Petar Bajan, Ines Sosa Meštrović
	Nakon rasprave, članovi Vijeća su glasovali te je Vijeće jednoglasno s 19 glasova „za“ donijelo:

Zaključak
o davanju mišljenja o Izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Zagreb 

/Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog zaključka o izdavanju rješenja za postavljanje pokretne naprave luna parka na površinu javne namjene u Sesvetama, Ulica Otona lvekovića ( pored srednje škole ), na k.č.br. 850/1 k.o. Sesvete – davanje mišljenja


Predsjednica obrazlaže prijedlog. Potom otvora raspravu.
U raspravi sudjeluju Zorica Gregurić, Marko Brkić, Željko Grbavac i Ines Sosa Meštrović. 
Nakon rasprave zaključeno je da se podrži postavljanje pokretne naprave luna parka uz uvjet da se obrati pažnja na glasnoću i vrstu glazbe koje će se puštati prilikom rada predmetnog luna parka.
Članovi Vijeća su glasovali te je Vijeće jednoglasno s 19 glasova „za“ donijelo:

Zaključak
o davanju mišljenja na zahtjev za postavljanje pokretne naprave – luna parka MARIJAN BERGER

/Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

Ad 7) Prijedlog zaključka o suglasnosti s raspolaganjem dijela k.č.br. 1312 k.o. Sesvete koji približno odgovara dijelu zk.č.br. 3612 k.o. Sesvete – davanje mišljenja


Predsjednica obrazlaže prijedlog. Nadalje navodi kako je pristiglo negativno mišljenje Vijeća Mjesnog odbora Gajišće. Potom otvara raspravu. 
U raspravi sudjeluju Zorica Gregurić, Nives Curić, Petar Bajan, Stjepan Kezerić i Ines Sosa Meštrović.
	Nakon rasprave, članovi Vijeća su glasovali te je Vijeće jednoglasno s 19 glasova „za“ donijelo negativno mišljenje na prijedlog zaključka o suglasnosti  raspolaganjem predmetnom česticom. 

Zaključak
o davanju mišljenja o Izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Zagreb 

/Zaključak se prilaže zapisniku sjednice/

Izvješće o glasanju za 7. točku dnevnog reda priloženo je uz ovaj Zapisnik i njegov je sastavni dio.

Ad 8) Prijedlog zaključka o Nacrtu prijedloga Odluke o stavljanju izvan snage Urbanističkog plana uređenja groblja Moravče

Predsjednica obrazlaže prijedlog. Nadalje navodi kako je pristiglo pozitivno mišljenje Vijeća Mjesnog odbora Moravče. Potom otvara raspravu.
U raspravi sudjeluju Matija Kralj, Željko Grbavac, Ivan Dokša, Damir Pigac i Ines Sosa Meštrović. 
Nakon rasprave, članovi Vijeća su glasovali te je Vijeće jednoglasno s 19 glasova „za“ donijelo:




Zaključak
o Nacrtu prijedloga Odluke o stavljanju izvan snage Urbanističkog plana uređenja groblja Moravče

/Zaključak se prilaže zapisniku sjednice/

Izvješće o glasanju za 8. točku dnevnog reda priloženo je uz ovaj Zapisnik i njegov je sastavni dio.

Ad 9) 	Prijedlog zaključka o proširenju djelatnosti u poslovnom prostoru Ljudevita Posavskog 27D, Novi Jelkovec, u Sesvetama – davanje mišljenja

Predsjednica obrazlaže prijedlog zaključka te navodi da je nadležno Vijeće Mjesnog odbora Novi Jelkovec donijelo pozitivno mišljenje. Potom otvara raspravu. 
U raspravi sudjeluju Matija Kralj i Ines Sosa Meštrović. 
Nakon rasprave, članovi Vijeća su glasovali te je Vijeće jednoglasno s 19 glasova „za“ donijelo:

Zaključak
o davanju mišljenja o proširenju djelatnosti u poslovnom prostoru Ljudevita Posavskog 27D, Novi Jelkovec, u Sesvetama

/ Zaključak se prilaže zapisniku sjednice/

Izvješće o glasanju za 9. točku dnevnog reda priloženo je uz ovaj Zapisnik i njegov je sastavni dio.

Ad 10) Razno

	Predsjednica otvara raspravu. 
	Vinko Batinić zatražio da se ponovno pošalju dopisi kada počinje izgradnja II. etape Branimirove ulice,  zatim što je poduzeto za denivelaciju pružnih prijelaza na području Gradske četvrti Sesvete.
	Ines Sosa Meštrović navodi da je poslan dopis u kojoj fazi je izgradnja Branimirove ulice za sve tri etape. Nadalje navodi kako je također poslan dopis vezano za denivelacije pružnih prijelaza na području Gradske četvrti Sesvete te je zatraženo sazivanje sastanka na kojem bi se raspravila sva problematika vezano za željeznički prijevoz i infrastrukturu na području Gradske četvrti Sesvete. 
	Vinko Batinić navodi da nije zadovoljan pristiglim odgovorima te moli da se ponove dopisi. Nadalje je zatražio da se pošalje upit vezano za izgradnju kanalizaciju u Prigorju.
	Ivan Dokša nadovezao se da je na prošloj sjednici Vijeće Gradske četvrti Sesvete donijelo zaključak za izgradnju kanalizacije u Prigorju. Nadalje navodi kako je traženje Vinka Batinića populistički.
	Vinko Batinić moli da se pošalje upit u kojoj fazi je izrada projektne dokumentacije za izgradnju parkirališta na križanju Trakošćanske ulice i Selčinske ulice.
	Nives Curić navodi da će se urediti parkiralište u Ulici Pavla Lončara.
	Ines Sosa Meštrović navodi da će se poslati upit vezano za parkiralište na križanju Trakošćanske ulice i Selčinske ulice.
	Ivan Dokša apelira kako Vinko Batinić do sada sve do izbora nikada nije tražio ništa vezano za uređenje Prigorja. Nadalje se osvrnuo na Plan potreba za aktivnostima, programima i projektima unapređenja kvalitete života građana Gradske četvrti Sesvete u 2024. koji je donesen na 32. sjednici Vijeća Gradske četvrti Sesvete. Navodi kako je prvobitni Plan potreba bio sastavljen od stranke „MOST“ te su bili uvršteni samo mjesni odbori u kojima su na vlasti isti. Potom pojašnjava kako se na 32. sjednici Vijeća Gradske četvrti Sesvete izmijenio Plan potreba te su se dodale manifestacije koji se održavaju na području Prigorja i to na temelju njegovog traženja i ostalih članova Vijeća koji su se i do sada zalagali za Prigorje. Također navodi kako nije došao na skupštinu KUD-a Kašina jer je stranka „MOST“ držala govore, a željeli su u prvobitnom Planu potreba koji su predložili uskratiti sredstva koja bi KUD-u Kašina kao organizatoru  pomogla u organizaciji Kašinskog Petrova.  
	Vinko Batinić odgovorio je kako tvrdnje nisu istinite te da se prvobitni Plan potreba sastavio na temelju prijedloga vijeća mjesnih odbora te navodi kako Ivan Dokša i neki članovi Vijeća nisu htjeli izglasati Plana potreba, a on je bio taj koji je inzistirao da se nadodaju manifestacije na području Prigorja koje je predložio Željko Blažinović i Matija Kralj. Također navodi kako je on zaslužan da se nadodaju manifestacije u Plan potreba.  
	Željko Blažinović nadovezao se na kanalizaciju u Prigorju te navodi kako 29 mjesnih odbora sjevernog dijela Prigorja vezano je na sliv Glavničica te radovi koštaju 330.000.000,00 eura. Nadalje apelira kako se stalno obećava, ali ništa se ne poduzima već godinama. 
	Stjepan Kezerić nadovezao se da je potrebno izgraditi oko 90 km kanalizacijske mreže te navodi kako su zadnje informacije kako će se tek 2028. g. krenut raditi te da se stalno pomiče početak izgradnje. 
	Ines Sosa Meštrović navodi da će se poslati dopis i zatražiti sastanak za izgradnju kanalizacije u Prigorju. 
	Ivana Vladimira Petric zamolila je da se osobne nesuglasice rješavaju privatno, a ne na sjednici Vijeća Gradske četvrti Sesvete. Nadalje navodi kako se putem medija može obratiti javnosti. 
	Matija Kralj postavio je upit da li se može video snimati sjednica Vijeća Gradske četvrti Sesvete.
	Stipe Jurić navodi da se može snimati video snimka ukoliko se svi prisutni daju privolu za snimanje, a koji bi se snimali. 
	Matija Kralj nadovezao se na kanalizaciju u Prigorju te je postavio upit tko predlaže projekte za EU fondove i da li ima sredstava za proširenje vodoopskrbne mreže i odvodnje. 
	Ines Sosa Meštrović odgovorila je kako Grad Zagreb predlaže projekte i ima sredstava za proširenje vodoopskrbne mreže i odvodnje. Potom se nadovezala na izradu Plana potreba te pojašnjava da je prethodni predsjednik Vladimir Marić sastavio Plan potreba temeljem dostavljenih prijedloga vijeća mjesnih odbora.
	Ivan Dokša navodi kako nije predmet rasprave Plan potreba vijeća mjesnih odbora već Plan potreba Vijeća Gradske četvrti Sesvete. 
	Ines Sosa Meštrović navodi kako Vijeće Mjesnog odbora Adamovec imalo naknadno sjednicu te je uvršten njihov prijedlog naknadno. Potom navodi kako je jako puno bilo nejasnoća i upita od većine mjesnih odbora i radilo se na tome da se svima pojasni i pomogne kvalitetnije obraditi traženo.
	Marko Brkić navodi kako je nepotrebno raspravljati jer svi su svjesni tko je najaktivniji do sada bio za izgradnju kanalizaciju u Prigorju, a to su Željko Blažinović, Ivan Dokša, i Matija Kralj. Nadalje apelira kako je još od prijašnjih saziva pokrenuta priča za denivelaciju pružnih prijelaza te navodi kako Vinko Batinić nije taj koji je s jednim dopisom dobio projektnu dokumentaciju ili napravio nešto. Smatra da bi se trebali maknuti od politike i boriti se svi zajedno za dobrobit građana Sesveta. 
	Stjepan Kezerić traži da se pošalje ponovno dopis za sazivanje komisijskog očevida vezano za loše uređenje Trga Dragutina Domjanića. Navodi kako ne može shvatiti da već više od godinu dana nitko ništa ne poduzima. Prijašnja iskustva nikada nisu bila takva, uvijek se održao komisijski očevid i izvođač radova je ispravio uočene nedostatke. 
	
	Ivan Krivačić zatražio je da se pošalje upit kada će se vratiti tekst na spomeniku na Trgu Dragutina Domjanića.
	Stipe Jurić navodi da treba postaviti upit nadležnom Zavodu za zaštitu spomenika .
	Ines Sosa Meštrović navodi da će održati sastanak s g. Velzekom te će se zatražiti hitan očevid od nadležnog gradskog ureda.
	Marko Brkić postavio je upit vezano za uređenje Osnovne škole Luka.
	Vedran Ledinščić navodi da je popločivanje ispred škole uvršteno u Plan komunalnih aktivnosti Gradske četvrti Sesvete u 2024. 
	Ines Sosa Meštrović navodi da je školski odbor poslao za nabavu multifunkcionalne sprave.
	Stipe Jurić navodi da je ravnateljica tražila nabavu multifunkcionalne sprave za unutarnje dječje igralište te su bila osigurana sredstva u Planu komunalnih aktivnosti Gradske četvrti Sesvete 2023., ali nije bila izvedena te će se ove godine postaviti multifunkcionalna sprava na teret Gradskog ureda za mjesnu samoupravu, promet, civilnu zaštitu i sigurnost.
	Ines Sosa Meštrović navodi da će se poslati upit u kojoj fazi je postavljanje multifunkcionalne sprave.  

/ Petar Bajan odlazi sa sjednice u 19,15/

	Željko Blažinović zatražio je da se pošalje požurnica za postavljanje rasvjete na raskrižju Bistričke ulice  i Kašinske ceste.
	Vedran Ledinščić navodi da je dobio informaciju da će se postaviti rasvjeta kroz 2 mjeseca. 
	Željko Blažinović navodi kako se godinama traži postava rasvjete ne predmetnom križanju, ali se do sada nije poduzelo ništa. Potom apelira kako je potrebno inzistirati na postavi istih jer na tom području svakodnevno prolazi puno djece do škole. 
	Stipe Jurić navodi da postavljanje rasvjete na predmetnom križanju uvršteno u Programa građenja komunalne infrastrukture na području Grada Zagreba za 2023. i nije se postavilo te je sada prebačeno u Program građenja komunalne infrastrukture na području Grada Zagreba za  2024. g. 

/ Marko Brkić odlazi sa sjednice u 19,23/
/ Ivan Dokša odlazi sa sjednice u 19,23/

	Željko Blažinović navodi kako će biti veliki problem kada se napravi dječji vrtić u Sesvetskom Kraljevcu jer nije dovoljnog kapaciteta da se upišu sva djeca obzirom da se i stalno grade nove zgrade u koje se doseljavaju mlade obitelji. Nadalje navodi kako mu nije jasno kako dobivaju građevinske dozvole i grade se nove zgrade od Bistričke ulice do Vugrovečke ceste, ali nitko ne mari za time da nema dovoljno parkiranih mjesta i sadržaja za djecu. Nadalje postavio je upit kolika je izgrađenost čestica. Smatra da se narušavaju Sesvete. 
	Nives Curić nadovezala se da se trenutno radi sve prema važećem Generalnom urbanističkom planu Sesveta, a novi se donosi. 
	
/ Željko Blažinović odlazi sa sjednice u 19,29/

	Zorica Gregurić postavila je upit vezano za Plan potreba za aktivnostima, programima i projektima unapređenja kvalitete života građana Gradske četvrti Sesvete u 2024. da li su odobreni projekti.
	Stipe Jurić navodi da su odobreni svi projekti koji su u ispravnom obliku i na vrijeme doneseni. 
	Zorica Gregurić postavila je upit kada će dobavljačima biti isplaćeno od strane Grada Zagreba obzirom da je problem što Grad Zagreb ne plaća na vrijeme dobavljačima te nitko ne želi raditi s Gradom Zagrebom i to je veliki problem. 
	Stipe Jurić navodi da se ponude sada moraju dostaviti minimalno mjesec dana prije održavanja manifestacije zbog procedure javne nabave. Nadalje navodi da Grad Zagreb plaća svima koji su na vrijeme dostavili ponude te je sada određeno da će se platiti u ugovorenom roku od kada Grada Zagreb sklopi narudžbenicu s izvođačem. Potom pojašnjava da će se ići u objedinjenu javnu nabavu za cijeli Grad Zagreb vezano za nabavu tiska, a grafička pripremu mora sam organizator izraditi. 
	Zorica Gregurić navodi onda neće biti plakata jer ovo je sve neozbiljno. Nadalje je postavila upit vezano za medalje.
	Stipe Jurić navodi ako je aktivnost poslije 1. srpnja onda će možda Grad Zagreb s objedinjenom javnom nabavom nabavljati medalje, a ako je aktivnost do 1. srpnja preporuka je da se preko ponude nabave medalje. 
	Zorica Gregurić navodi da je sve loše organizirano te na taj način tjeraju organizatore da odustanu od aktivnosti. 
	Ines Sosa Meštrović navodi da će se dodatne upute još poslati svima.
	
/ Mihaela Husić odlazi sa sjednice u 19,38/
/ Vedran Ledinščić odlazi sa sjednice u 19,38/
/ Ivan Krivačić odlazi sa sjednice u 19,38/

	Damir Pigac traži da se postave betonskih blokova – new jersey ili drugih odgovarajuće prepreke na ulazima na novo izgrađenu šetnicu i biciklističku stazu unutar bivšeg kompleksa Sljeme, u Sesvetama, na k.č.br. 2430/1 i 2421/2 k.o. Sesvete novo, zbog sprječavanja prolaska automobila i ilegalnog odlaganja otpada unutar kruga bivše tvornice Sljeme.
	Ines Sosa Meštrović navodi da će se poslati dopis. 
	Matija Kralj zatražio je informaciju koliko ima dežurnih ljekarna na području Grada Zagreba i koliko dežurnih ljekarni financiraju Gradske ljekarne Zagreb. 
	Ines Sosa Meštrović navodi da je poslan dopis na Upravu Zagrebačkog holdinga d.o.o. vezano za otvaranje dežurne ljekarne u Sesvetama. 
	Matija Kralj inzistira da se pošalje upit.
	Ines Sosa Meštrović navodi da će se poslati upit na Gradske ljekarne.
	Matija Kralj zatražio je sazivanje sastanka vezano za problematiku komunalnih redara i prometnih redara.
	Ines Sosa Meštrović navodi da će se zatražiti sazivanje sastanka.
	Matija Kralj apelira da su postavljene klamerice za bicikle u Adamovcu koji narušavaju izgled okoliša.
	Ines Sosa Meštrović navodi da je predsjednik Vijeća Mjesnog odbora Adamovec već zatražio uklanjanje istih.
	Katarina Petrović postavila je upit na koji način se određuje postava invalidskih parkirnih mjesta s obzirom da se u Ulici Krešimira Kovačevića postavljena invalidska mjesta na kraju ulice gdje nema osoba s invaliditetom, a na početku ulice gdje se nalaze osobe s invaliditetom nema ni jednog invalidskog parkirnog mjesta. 
	Stipe Jurić odgovorio je da, koliko mu je poznato, se na temelju samih traženja osoba s invaliditetom određuje postava invalidskih parkirališnih mjesta. Potom pojašnjava da je moguće traženje iz okolnih zgrada te onda Sektor za promet odredi postavu najbližih mogućih parkirnih mjesta. 
	Stjepan Kezerić nadovezao se da se može tražiti premještanje invalidskih parkirališnih mjesta. 
	Magdalena Kozarić Špoljarić navodi da je krenulo javno savjetovanje na temu parkiranja te poziva sve da se uključe.
	Ines Sosa Meštrović navodi da će se provjeriti da li je netko tražio postavu invalidskih mjesta na predmetnom području te ako je moguće premjestiti ih na početak ulice. 
	Željko Grbavac zamolio je da se na sjednicu stavi točka dnevnog reda i pripreme se sva traženja u ovom sazivu na koja nismo dobili odgovore. 
	Ines Sosa Meštrović navodi da će se pripremiti. 
	Željko Grbavac zatražio je da se postavi kamera ili neka rampa između škole i društvenog doma u Sesvetskim Selima jer se parkiraju kamioni. 
	Ines Sosa Meštrović navodi da je već predsjednik Vijeća Mjesnog odbora Sesvetska Sela i poslani su dopisi. 
	Vinko Batinić zatražio je da se uvrsti u Fond imena Josip Briški.
	Željko Grbavac navodi da je potrebno kontaktirati obitelj. 
	Nives Curić postavila u je upit vezano za uređenje parkirališta u Ninskoj ulici.
	Ines Sosa Meštrović navodi da će se poslati požurnica. 
	Ivana Vladimira Petric zatražila je da se pošalje upit šta se sve u 2024. godini planira raditi u Sesvetama. Nadalje je zatražila da se pošalje upit u kojoj fazi je izrada projektne dokumentacije za SRC „Luke“.
	Ines Sosa Meštrović navodi da će se poslati dopis. 
	

 	Daljnje rasprave nije bilo, te je Vijeće završilo s radom u 20,01.


KLASA: 024-08/24-002/78
URBROJ: 251-13-11-12/004-24-2
Sesvete, 20. ožujka 2024. 				                            Predsjednica Vijeća
Zapisnik sastavio:							Gradske četvrti Sesvete

Nives Polojac							      	     Ines Sosa Meštrović 

